[Foto’s] Amerikaanse veghond het uiteindelik sy eie katFoto: Bored Panda Bubba, ŉ sesjarige Amerikaanse veghond met ŉ liefde vir katte, het uiteindelik sy eie katte-maat. Dié optelhond het volgens sy aanneem-ma, Rebecca Pizzello, reeds as klein hondjie besonder tuis gevoel saam met katte. “Ek het Bubba gekry toe hy drie maande oud was en my kamermaat het destyds na ŉ paar katjies omgesien. Dié spulletjie het onmiddellik oor die weg gekom,” sê sy. Pizzello woon tans in New York in die VSA en het besluit om ook ŉ optel-kat aan te neem. “Ek wou nog altyd vir Bubba ŉ kat-maat kry. Ek het net gewag totdat ons in New York kon woon. Rue en Bubba is dieselfde kleur en ek het geweet Bubba sal so bly wees oor sy nuwe maat.” Dié mens-ma sê haar twee “kinders” kom so goed oor die weg – en dat Rue die kat, baie tuis voel saam met Bubba. Rue het die eerste aand sommer bo-op Bubba aan die slaap geraak. Ek dink dié twee gaan goed saam grootword.” Dis nou ŉ gelukkige einde aan “elke hond kry sy dag…”. Lees die volledige berig hier.